Kitsbank opgeblaas, beroof | Maroela Media
Die verdagtes het die kitsbank opgeblaas voordat hulle die geld gebuit het. (Foto: SAPS/Facebook)
Die polisie in Acornhoek, Mpumalanga, is op soek na 15 verdagtes wat na bewering 'n kitsbank in die vroeë oggendure opgeblaas het.
Brig. Selvy Mohlala, polisiewoordvoerder, sê 'n veiligheidswag wat Woensdag by die Acornhoek Old Complex aan diens was, het om 02:00 'n groep gewapende mans gewaar.
"Die mans het na 'n kitsbank beweeg, plofstof om dit geplaas en dit daarna opgeblaas," sê Mohlala.
"Die verdagtes het 'n onbekende hoeveelheid geld uit die kitsbank gebuit en van die toneel af gevlug."
Volgens die ooggetuie het die 15 verdagtes in twee motors – 'n Toyota Camry en 'n Volkswagen Golf – op die vlug geslaan.
Die polisie ondersoek 'n saak van roof, maar niemand is nog in verband met die voorval in hegtenis geneem nie.
Die polisie het intussen 'n beroep op lede van die publiek gedoen om met lt.kol. Albert Manzini by 082 318 9925 kontak te maak indien hulle inligting het wat tot die inhegtenisneming van die verdagtes kan lei.
"Alle inligting wat ontvang word, sal vertroulik hanteer word," sê Mohlala.
LW. 02h00… waar was SAPS om die curfue oortreders vas te vat. Indien hulle wakker was en gewerk het sou dit nie gebeur het nie. Hoe moeilik is dit om curfue oortreders op te merk in n "1 horse town"
SAPS te blameer… Brig moet asb hierop antwoord, en hoe verwag hy hulp van publiek as niemand anders as die skelms op straat was nie
Hulle sal moet iets implementeer wat die geld vlek sodra die kitsbank opgeblaas word. Geld sal dan nie bruikbaar wees nie.
Ja dit gaan maar dol om die salarisse by Lethuli Huis te betaal…desperate times…
Ek onthou 'n paar desperate ouens wat 'n verlate spoorlyn opgeblaas het en vir terrorisme toegesluit is. Hierdie is niks anders as terrorisme nie, miskien kan Hoed die verskil tussen roof en terrorisme aan die hand hiervan vir my die verskil verduidelik.
Cut your nose to spoil your face…
..dis hoe die stemvee van julle weet wie funksioneer. Hulle is gek daaroor om brandarm te wees en ook "jobless".